Item dat mn alle meubele goeder, als huijs Raedt, Cleederen Juweelen, cleijnodien ende anderen den kinderen aenbestorven, off
off bijvertichge toegevallen, int openbaer sal opveijlen en vercoopen, den meest daervoor biedende, Ende dit ter presentie vanden vrienden, in dien hen gelieft present te syne, ten ware den selven vrunden ende voochden vanden kinderen, bij advijse van den Weesmeesteren, omme Redenen, daer Inne anders te doen, geraden dochte em sullen die geene t' sy vader ofte Moeder haren kinderen bewijsende eene Somme van Penninghen, gehouden wesen d'selve penninghen terstont op de weescamer te brenghen, omme tot proffijte vande selve kinderen beleijt te worden, off Indien de ouders de selve penningen begeerden onder hun te houden, sullen daer vooren stellen. goede vaste hipotheque binnen deser stede, ofte ten minsten suffisante Borgen, ende dit tot discretie vanden.
Weesmeesteren, ende der kinderen vrienden off voochden.